**Räpina valla 2025.a eelarve lühiülevaade.**

Räpina valla 2025.a eelarve kinnitas vallavolikogu 15.01.2025.a .

Maksutulude laekumine on kavandatud 6 876 000 €, millest füüsilise isiku tulumaks moodustab 6 656 000 € ja maamaks 200 000€. Lisaks maksutuludele on planeeritud riigilt tasandus-ja toetusfondi vahenditest laekumisi kokku 3 887 863 €, tulu kaupade ja teenuste müügist 675 053 € ning muude tegevustulude laekumisi 22 000 €.

Põhitegevuse kulud kokku on 10 506 298 €, millest valdkondlikult on suuremad haridus 5 246 578 €, sotsiaalne kaitse 1 681 653 €, üldised valitsussektori teenused 1 496 135 € ja kultuur 1 314 442 €.

Investeerimistegevuse eelarve tulud on kokku 506 749 €, sh 403 249 € saadav sihtfinantseerimine, 100 000 € põhivara müük ja 3 500 € finantstulud.

Suuremad investeeringuobjektid on Võõpsu aleviku veeprojekt kogumaksumusega 2 161 574 €, kuhu valla vahendeid on planeeritud kasutada 640 158 €, Räpina linnas Meeksi mnt rekonstrueerimine 272 000 €, millest sihtotstarbeline toetus 190 000 € ja valla omaosalus 82 000 €, Räpina sadama juurdepääsutee rekonstrueerimine kogumaksumusega 214 721 €, millest toetus 193 249 € ja valla omaosalus 21 472 €.

Investeeringute tegemiseks on lubatud võtta laenu kuni 450 000 €. Olemasolevate laenude tagasimaksmise kohustus on 854 000 € ja laenuintresside tasumiseks on planeeritud 170 000 €.